«گونئی آذربایجان اوشاق ادبیاتی آنتولوگیاسی» چاپ اولونوب
آذربایجان میللی علملر آکادئمیاسی نیظامی گنجوی آدینا ادبیات اینستوتونون ایران آذربایجان ادبیاتی شعبهسینین باش علمی ایشچیسی، فیلولوگیا علملری دوکتورو، اسمیرا فوادین ترتیبچی، اؤنسؤز و ایضاحلارین مؤلفی اولدوغو «گونئی آذربایجان اوشاق ادبیاتی آنتولوگیاسی» چاپ اولونوب. ایران آذربایجانیندا اوشاق ادبیاتینین اینکیشافی چاغداش ادبی پروسئسین اساس اؤنجهلیکلریندن بیریدیر…» باشلیقلی اؤنسؤزده مولیف کیتاب حاقیندا اطرافلی معلومات وئریب.
کیتابین باش مصلحتچیسی رسول قدیری، رئداکتورلاری فیکرت سولئیمان اوغلو و سوسن نوادهرضیدیر. کیتابین داوَرلری اینستیتوتون امکداشلاری پروفئسور محرم قاسیملی، دوچئنت (دانشیار) ائلناره آکیم اووا و دوچئنت آیگون باغیرلیدیر.
۷۹۰ صحیفهلیک آنتولوگیا، غیر دؤولتی تشکیلاتلارا دؤولت دستهیی شوراسینین مالیهسی و لایحهسی اساسیندا «علم و تحصیل» نشریاتیندا ایشیق اوزو گؤروب.
ایلک دفعه نشر اولونان آنتولوگیا ایران آذربایجان شاعیر و یازیچیلارینین سون یوز اللی ایلده یاراتدیقلاری زنگین اوشاق ادبیاتی خزینهسیندن فرقلی ژانر و اوسلوبلارا عاید پوئزیا، نثر و دراماتورگیا نمونهلری داخیل ائدیلیب. بو اثرلر ایران آذربایجانیندا اوشاق ادبیاتینین ایدئیا- مضمون و صنعتکارلی باخیمیندان اینکیشافینی ایزلمک، قیمتلندیرمک اوچون فایدالی قایناقلاردیر.
azb_Arab azb_Arab azb_Arab azb_Arab azb_Arab